Да ползваш приложение за родителски контрол не означава ли просто да шпионираш децата си?
Мисля, че има съществена разлика между шпионаж и наблюдение. Като родители, нашата работа е да защитаваме децата си, което става още по-сложно когато те имат неограничен 24/7 достъп до Интернет. В тази неконтролирана среда, те стават податливи на кибертормоз и научават за секс, наркотици, алкохол, оръжия и почти всичко друго, за което можете да се сетите.

Да, има шпионски приложения, които могат да се изтеглят на iphone и ipad без детето да разбере. Чрез icloud, те наблюдават всичко, което се случва на телефона. Но аз не бих ползвал такава шпионска технология, освен ако не чувствам, че децата ми са в опасност – или се превръщат в опасност за самите себе си.